62019TJ0795_INF
A Törvényszék (második tanács) 2021. december 21‑i ítélete –HB kontra Bizottság
(T‑795/19. sz. ügy)
„Szolgáltatásnyújtásra irányuló közbeszerzési szerződések – Technikai segítségnyújtási szolgáltatások nyújtása a Bírói Főtanács részére – A szerződés összegének csökkentéséről és a már kifizetett összegek beszedéséről szóló határozat – Megsemmisítés iránti kereset és kártérítési kereset – Tisztán szerződéses keretbe illeszkedő és attól elválaszthatatlan jogi aktus – Választottbírósági kikötés hiánya – Elfogadhatatlanság – A szerződéstől elválasztható károk hiánya”
1.
Megsemmisítés iránti kereset – Elfogadhatósági feltételek – Hivatalból történő vizsgálat
(EUMSZ 263. cikk)
(lásd: 53. pont)
2.
Megsemmisítés iránti kereset – Valójában szerződéses jellegű jogvitára vonatkozó kereset – A szerződés alapján fizetendő összegek csökkentésére és a jogalap nélkül kifizetett összegek visszafizetésére vonatkozó határozat megsemmisítése iránti kérelem – A nemzeti bíróság javára szóló joghatósági kikötést tartalmazó szerződés – Az uniós bíróság hatáskörének hiánya – Elfogadhatatlanság
(EUMSZ 263., EUMSZ 272. és EUMSZ 274. cikk; 1605/2002 tanácsi rendelet, 102. és 103. cikk; 2519/97 bizottság rendelet, 22. cikk)
(lásd: 54–58., 71., 72. pont)
3.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – E hatásoknak az aktus lényege alapján való értékelése
(EUMSZ 263. cikk)
(lásd: 65. pont)
4.
Intézmények jogi aktusai – Rendeletek – Közvetlen alkalmazhatóság
(EUMSZ 288. cikk, második bekezdés)
(lásd: 77. pont)
5.
Szerződésen kívüli felelősség – Feltételek – Jogellenesség – Kár – Okozati összefüggés – Együttes feltételek
(EUMSZ 340. cikk, második bekezdés)
(lásd: 98. pont)
6.
Szerződésen kívüli felelősség – Feltételek – Jogellenesség – Valamely szerződéses rendelkezés megsértése – Kizártság
(EUMSZ 340. cikk, második bekezdés)
(lásd: 99. pont)
Tárgy
Egyrészt a CARDS/2008/166–429. szerződés címén fizetendő összegek csökkentésére és a jogalap nélkül kifizetett összegek visszafizetésére vonatkozó, 2019. október 15‑i C(2019) 7319 final bizottsági határozat megsemmisítése iránt az EUMSZ 263. cikk alapján benyújtott kérelem, másrészt először is a Bizottság által az e határozat alapján esetlegesen beszedett valamennyi összeg visszafizetése és az utolsó kibocsátott számla késedelmi kamatokkal együtt való kifizetése, majd a bankgarancia felszabadítása és a felperes által annak késedelmes felszabadítása miatt állítólagosan elszenvedett kár megtérítése, végül pedig a felperes által állítólagosan elszenvedett nem vagyoni kár jelképes megtérítése iránt az EUMSZ 340. cikk második bekezdése alapján benyújtott kérelem.
Rendelkező rész
1)
A Törvényszék a keresetet mint elfogadhatatlant elutasítja annyiban, amennyiben az a CARDS/2008/166‑429. szerződés címén fizetendő összegek csökkentésére és a jogalap nélkül kifizetett összegek visszafizetésére vonatkozó, 2019. október 15‑i C(2019) 7319 final bizottsági határozat megsemmisítésére irányul.
2)
A Törvényszék a keresetet mint megalapozatlant elutasítja annyiban, amennyiben az az Európai Unió szerződésen kívüli felelősségének megállapítására irányul.
3)
A Törvényszék az Európai Bizottságot kötelezi a költségek viselésére, beleértve az ideiglenes intézkedés iránti eljárás költségeit is.